**Părintelui Arsenie Boca**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Precum ostașul răzvrătit

E viscolul ce bate-afară

Și stelele părând că zboară

Pe după dealuri s-au pitit

Ceru-i spoit cu plumb topit

S-a-negurat tot universul

Și plânge-n metru iambic versul

Pământu-ntreg e potopit

Acel noiembrie nefast

Un sfânt din Apuseni a luat

Și norii lacrimi au vărsat

Pentru călugărul cel cast

El, înflorind ca un isop

S-a ostenit a face bine

Și ca în stupul cu albine

Adună lumea la Prislop